**ส่วนที่ 1**

**บริบทของวิทยาลัย/สถานภาพปัจจุบัน**

**ประวัติวิทยาลัย**

วิทยาลัยเทคโนโลยีอุตสาหกรรมศรีสงคราม เดิมเป็น“ศูนย์บริการการศึกษาศรีสงคราม”บริหารจัดการโดยวิทยาลัยเทคนิคนครพนม (ปัจจุบันเป็นคณะเทคโนโลยีอุตสาหกรรม) ตั้งอยู่ที่ สำนักงานการประถมศึกษาอำเภอศรีสงคราม(เดิม) โดยจัดการเรียนการสอนระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) จำนวน 3 สาขา ได้แก่ สาขาช่างยนต์ สาขาการบัญชีและสาขาคอมพิวเตอร์ธุรกิจ ในช่วงแรกองค์การบริหารส่วนจังหวัดนครพนมและจังหวัดนครพนมจัดงบประมาณสนับสนุนการก่อตั้ง

ปี พ.ศ. 2549 มหาวิทยาลันนครพนมได้ เปลี่ยนหน่วยงานที่รับผิดชอบศูนย์บริการการศึกษาศรีสงคราม จากวิทยาลัยเทคนิคนครพนมเป็นวิทยาลัยการอาชีพนาหว้า (ปัจจุบันเป็นวิทยาลัยนาหว้า)

ปีพ.ศ.2551 ได้แยกการบริหารจัดการออกจากวิทยาลัยการอาชีพนาหว้า โดยมีการแต่งตั้งผู้อำนวยการศูนย์บริการการศึกษาศรีสงครามเป็นผู้รับผิดชอบ โดยอยู่ในกำกับของวิทยาลัยเทคนิคนครพนมอีกครั้ง

วันที่ 16 ธันวาคม 2552 มหาวิทยาลัยนครพนมได้เสนอโครงการยกฐานะหน่วยงานขึ้นเป็นหน่วยงานระดับคณะโดยขอจัดตั้งเป็น **“**วิทยาลัยเทคโนโลยีอุตสาหกรรมศรีสงคราม” และขอใช้พื้นที่ของโรงเรียนศรีสงครามเดิม ซึ่งเป็นที่ราชพัสดุแปลงหมายเลขทะเบียนที่ นพ. 250 พื้นที่ประมาณ 32 ไร่ 2 งาน 10 ตารางวา จากพื้นที่ซึ่งโรงเรียน สหราษฎร์รังสฤษดิ์ ครอบครองอยู่พร้อมเสนอเรื่องขอใช้พื้นที่ดังกล่าวต่อเลขาธิการคณะกรรมการศึกษาขั้นพื้นฐาน(สพฐ.) และได้รับอนุญาตให้เข้าใช้พื้นที่ตั้งแต่วันที่ 10 มิถุนายน 2552 และในพื้นที่ดังกล่าวมีอาคารเอนกประสงค์ด้านการกีฬา ที่ก่อสร้างโดยงบประมาณขององค์การบริหารส่วนจังหวัดนครพนมมอบให้ จำนวน 1 หลัง

วันที่ 2 เมษายน 2553 ที่ประชุมคณะกรรมการสภามหาวิทยาลัยนครพนม ครั้งที่ 3/2553 ได้อนุมัติให้จัดตั้ง วิทยาลัยเทคโนโลยีอุตสาหกรรมศรีสงคราม เป็นหน่วยงานในกำกับของมหาวิทยาลัยนครพนม โดยแต่งตั้งนายเรืองชัย วงษ์อุระ ครูชำนาญการพิเศษ ผู้อำนวยการสำนักวิทยบริการเป็นผู้รักษาการคณบดี

วันที่ 9 กุมภาพันธ์ 2555 ที่ประชุมกรรมการสภามหาวิทยาลัยนครพนม ครั้งที่ 2/2555 ได้มีมติแต่งตั้งนายสมยศ สีแสนซุย ครูชำนาญการพิเศษ สังกัดวิทยาลัยเทคนิคนครพนม ดำรงตำแหน่งคณบดีวิทยาลัยเทคโนโลยีอุตสาหกรรมศรีสงครามจนถึงปัจจุบัน

**ปรัชญา**

“เพิ่มพูนปัญญา พัฒนาความรู้ เชิดชูคุณธรรม นำสังคมพัฒนา”

**วิสัยทัศน์**

“วิทยาลัยเทคโนโลยีอุตสาหกรรมศรีสงความเป็นวิทยาลัยชั้นนำทางวิชาชีพ วิชาการ

สู่ท้องถิ่นและสังคม”

**พันธกิจ**

1. ผลิตและพัฒนากำลังคนด้านอาชีวศึกษาโดยการจัดการเรียนการสอนที่หลากหลาย

และมีคุณลักษณะเฉพาะตามเอกลักษณ์ของมหาวิทยาลัยนครพนมและมีความสอดคล้องกับความต้องการของสังคม

2. วิจัยและพัฒนาองค์ความรู้ นวัตกรรม และสิ่งประดิษฐ์ที่ตอบสนองความต้องการของชุมชน

และสังคม

3. บริการวิชาการและวิชาชีพที่ตอบสนองความต้องการของชุมชนและสังคม

4. ทำนุบำรุง ส่งเสริมและเผยแพร่ศิลปวัฒนธรรมอนุภูมิภาคลุ่มน้ำโขง

5. การบริหารจัดการตามหลักธรรมาภิบาล

**เป้าประสงค์**

1. ผลิตนักศึกษาระดับอาชีวศึกษา อย่างมีคุณภาพ ตามความต้องการของ ชุมชนและตลาดแรงงาน

2.เป็นหน่วยงานด้านการวิจัยและถ่ายทอดองค์ความรู้เพื่อพัฒนาท้องถิ่นและชุมชน เข้าสู่ระบบการแข่งขันในสังคมอย่างต่อเนื่อง

3.เป็นหน่วยงาน ให้บริการวิชาการ ด้านวิชาชีพ วิชาการ และวิชาชีพระยะสั้นตามความต้องการของชุมชนและท้องถิ่น

4.เป็นหน่วยงานส่งเสริม ทำนุบำรุงเผยแพร่และศิลปวัฒนธรรมสู่การเรียนรู้ของชุมชนและท้องถิ่นอย่างต่อเนื่อง

5. เป็นสถานศึกษาที่มีการบริหารจัดการ แบบมีส่วนร่วมของบุคลากรและชุมชน

ที่โปร่งใสและตรวจสอบได้

**อัตลักษณ์**

“ทักษะเด่น เน้นคุณธรรม**”**

**เอกลักษณ์**

“เสริมสร้างความรู้สู่อนุภูมิภาคลุ่มน้ำโขง”

**งบประมาณ**

|  |  |  |  |
| --- | --- | --- | --- |
| รายการ | ปี 2553 | ปี 2554 | เฉลี่ย 2 ปี |
| รายรับ | 16,891,125 | 24,005,525 | 20,448,325 |
| รายจ่าย | 14,372,279.21 | 12,353,030 | 13,362,654.60 |
| เหลือจ่ายสุทธิ | 2,518,845.79 | 11,652,495 | 7,085,670.39 |

**หลักสูตรและจำนวนผู้เรียน**

|  |  |  |  |  |  |
| --- | --- | --- | --- | --- | --- |
| หลักสูตรและประเภทวิชา | จำนวนผู้เรียน | | รวม | จำนวนผู้สอน | สัดส่วน |
| ปวช. | ปวส. |
| จำนวนสาขาวิชาที่เปิดสอนทั้งหมด | 5 | 5 |  |  |  |
| สาขาวิชาช่างยนต์ | 45 | 29 | 74 | 6 | 1:13 |
| สาขาวิชาช่างไฟฟ้า | 34 | 12 | 46 | 4 | 1:12 |
| สาขาวิชาช่างอิเล็กทรอนิกส์ | 19 | 20 | 39 | 3 | 1:13 |
| สาขาวิชาการบัญชี | 63 | 15 | 78 | 4 | 1:20 |
| สาขาวิชาคอมพิวเตอร์ธุรกิจ | 67 | 26 | 93 | 4 | 1:24 |
| **รวมทั้งสิ้น** | **228** | **102** | **330** | **21** | **1:16** |

**บุคลากรปีการศึกษา 2554**

|  |  |  |  |  |  |
| --- | --- | --- | --- | --- | --- |
| ประเภท/ตำแหน่ง | จำนวน | | | | |
| ต่ำกว่า ป.ตรี | ป.ตรี | ป.โท | ป.เอก | รวม |
| 1. ผู้บริหารสถานศึกษา |  |  |  |  |  |
| - คณบดี |  |  |  |  |  |
| - รองคณบดี |  |  |  |  |  |
| รวม |  |  |  |  |  |
| 2. ผู้สอน |  |  |  |  |  |
| -ข้าราชการ |  |  |  |  |  |
| - พนักงานราชการ |  |  |  |  |  |
| - พนักงานมหาวิทยาลัย |  |  | 2 |  | 2 |
| - พนักงานตามสัญญา (ที่ทำสัญญาไม่น้อยกว่า 9 เดือน) | - | 19 | - | - | 19 |
| รวม | - | 19 | 2 | - | 21 |
| 3. บุคลากรสายสนับสนุน |  |  |  |  |  |
| -ข้าราชการ |  |  |  |  |  |
| -ลูกจ้างประจำ |  |  |  |  |  |
| - พนักงานราชการ |  |  |  |  |  |
| - พนักงานมหาวิทยาลัย |  |  |  |  |  |
| - พนักงานตามสัญญา | 2 | 6 | - | - | 8 |
| รวม | 2 | 6 | - | - | 8 |
| รวมทั้งสิ้น | 2 | 25 | 2 | - | 29 |

**สัดส่วนของจำนวนผู้เรียน : ครู (ภาพรวม) 16 : 1\***

\* หมายเหตุ.- ไม่นับรวมผู้สอนหมวดวิชาสามัญ